Ջեք Կորկ

Ջեք Կորկ (անգլ.՝ Jack Cork,հունիսի 25, 1989(1989-06-25), Carshalton, Սաթն, Մեծ Լոնդոն, Անգլիա, Միացյալ Թագավորություն), անգլիացի պրոֆեսիոնալ ֆուտբոլիստ։ Ներկայումս հանդես է գալիս Բարնլիի և Անգլիայի ազգային հավաքականի կազմում։ Խաղում է հենակետային կիսապաշտպանի դիրքում։ Մեծ Բրիտանիայի հավաքականի կազմում Կորկը մասնակցել է 2012 թվականի ամառային Օլիմպիական խաղերին։


== Ակումբային կարիերա ==


=== Չելսի ===
Կորկը Չելսիի ակադեմիայի սան է։ Չելսիի առաջին կազմ տեղափոխվեց 2006 թվականին։
2006-07 մրցաշրջանում Կորկը վարձավճարով տեղափոխվեց Անգլիայի երրորդ դիվիզիոնում հանդես եկող Բորնմուտ։ Իր պրոֆեսիոնալ դեբյուտը նշեց 2006 թվականի նոյեմբերի 3-ին՝ Սուոնսի Սիթիի դեմ խաղում։ 2007 թվականի ամռանը նա Չելսիի կազմում մասնակցեց մինչմրցաշրջանային ընկերական խաղերին ԱՄՆ-ում։ Իր դեբյուտը Չելսիի կազմում նշեց հուլիսի 14-ին՝ Ամերիկայի դեմ ընկերական խաղում։ Այս մրցաշարում նա հիմնականում խաղում էր ձախ պաշտպանի դիրքում։
2007-08 մրցաշրջանում Կորկը վարձավճարով տեղափոխվեց Չեմպիոնշիպում հանդես եկող Սկանտորպ Յունայթեդ։ Իր դեբյուտը նշեց 2007 թվականի օգոստոսի 25-ին՝ Բրիստոլ Սիթիի դեմ խաղում։ Իր առաջին պրոֆեսիոնալ գոլը խփեց 2007 թվականի նոյեմբերի 27-ին՝ Կովենտրի Սիթիի դեմ խաղում։ Սկանտորպ Յունայթեդի կազմում Կորկը անցկացրեց 35 հանդիպում և դարձավ 2 գոլի հեղինակ՝ ճանաչվելով ակումբի տարվա լավագույն ֆուտբոլիստ։
2008 թվականի օգոստոսի 21-ին Կորկը կես տարվա վարձավճարով տեղափոխվեց Չեմպիոնշիպում հանդես եկող Սաութհեմպտոն։ Իր դեբյուտը նշեց օգոստոսի 23-ին՝ Դերբի Կաունտիի դեմ խաղում։ 2009 թվականի հունվարին Կորկը վարձավճարով տեղափոխվեց Ուոտֆորդ։ Իր դեբյուտը նշեց հունվարի 3-ին՝ Անգլիայի գավաթի Սկանտորպ Յունայթեդի դեմ խաղում։ Իր առաջին գոլը խփեց հունվարի 24-ին՝ Քրիսթալ Փելասի դեմ Անգլիայի գավաթի խաղում։
2009 թվականի օգոստոսի 21-ին Կորկը 3 տարով երկարաձգեց իր պայմանագիրը Չելսիի հետ, ինչից հետո վարձավճարով տեղափոխվեց Կովենտրի Սիթի մինչև 2009 թվականի դեկտեմբերը։ Իր դեբյուտը նշեց 2009 թվականի օգոստոսի 22-ին՝ Սուոնսի Սիթիի դեմ խաղում։
2010 թվականի փետրվարի 1-ին Կորկը վարձավճարով տեղափոխվեց Բարնլի։ Իր դեբյուտը Պրեմիեր Լիգայում նշեց փետրվարի 9-ին՝ Ֆուլհեմի դեմ խաղում։ Իր առաջին գոլը խփեց 2010 թվականի մայիսի 9-ին՝ Տոտենհեմի դեմ խաղում։ 2010 թվականի օգոստոսի 12-ին Բարնլին երկարաձգեց Կորկի վարձավճարը 1 տարով։ 2010 թվականի նոյեմբերի 27-ին՝ Դերբի Կաունտիի դեմ խաղում անգլիացին գոլի հեղինակ դարձավ խաղի ավելացված ժամանակում՝ օգնելով իր թիմին հաղթել 2-1 հաշվով։


=== Սաութհեմպտոն ===
2011 թվականի հուլիսի 7-ին Կորկը տեղափոխվեց Սաութհեմպտոն։ 2011-12 մրցաշրջանում նա դարձավ ակումբիի միակ ֆուտբոլիստը, ով խաղադաշտ է դուրս եկել առաջնության բոլոր խաղերում, իսկ Սաութհեմպտոնը զբաղեցրեց 2-րդ տեղը Չեմպիոնշիպում՝ տեղափոխվելով Պրեմիեր Լիգա։ Իր դեբյուտը նշեց 2011 թվականի օգոստոսի 6-ին՝ Լիդս Յունայթեդի դեմ խաղում։ Իր առաջին գոլը խփեց 2014 թվականի օգոստոսի 26-ին՝ Անգլիայի լիգայի գավաթի Միլուոլի դեմ խաղում։ Իր առաջին գոլը առաջնությունում խփեց 2014 թվականի սեպտեմբերի 13-ին՝ Նյուքասլ Յունայթեդի դեմ խաղում։ Սաութհեմպտոնի կազմում Կորկը անցկացրեց 3․5 մրցաշրջան՝ մասնակցելով 152 հանդիպման և դառնալով 3 գոլի հեղինակ։


=== Սուոնսի Սիթի ===
2015 թվականի հունվարի 30-ին Կորկը 3․5 տարվա պայմանագիր կնքեց Սուոնսի Սիթիի հետ։ Ակումբը նրա համար վճարեց 3 միլիոն ֆունտ ստերլինգ։ Իր դեբյուտը նշեց 2015 թվականի փետրվարի 7-ին՝ Սանդերլենդի դեմ խաղում։ Իր առաջին գոլը Սուոնսիի կազմում խփեց 2015 թվականի ապրիլի 25-ին՝ Նյուքասլի դեմ խաղում։ Սուոնսիի կազմում Կորկը անցկացրեց 83 հանդիպում՝ դառնալով 2 գոլի հեղինակ։


=== Բարնլի ===
2017 թվականի հուլիսի 11-ին Կորկը 4 տարվա պայմանագիր կնքեց Բարնլիի հետ։ Ակումբը նրա համար վճարեց 8 միլիոն ֆունտ ստերլինգ։ Իր դեբյուտը նշեց օգոստոսի 12-ին՝ Չելսիի դեմ խաղում։ Իր առաջին գոլը խփեց օգոստոսի 23-ին՝ Բլեքբուրնի դեմ խաղում՝ այս խաղում դառնալով նաև գոլային փոխանցման հեղինակ։ Պրեմիեր Լիգայում Բարնլիի կազմում իր առաջին գոլը Կորկը խփեց նոյեմբերի 18-ին՝ Սուոնսի Սիթիի դեմ խաղում։ Թիմի ավագի թևկապով առաջին անգամ խաղադաշտ դուրս եկավ դեկտեմբերի 9-ին՝ Ուոթֆորդի դեմ խաղում։ 2018 թվականի ապրիլի 7-ին անգլիացին գոլ խփեց Ուոթֆորդի դեմ խաղում՝ օգնելով Բարնլիին հաղթել 2-1 հաշվով։ 2017-18 մրցաշրջանում Կորկը անցկացրեց 41 հանդիպում՝ դառնալով 3 գոլի և 2 գոլային փոխանցման հեղինակ։
Առաջին հանդիպումը եվրոպական առաջնություններում Կորկը անցկացրեց 2018 թվականի հուլիսի 26-ին՝ մեկնարկային կազմում խաղադաշտ դուրս գալով Եվրոպայի Լիգայի որակավորման երկրորդ փուլի Աբերդինի դեմ խաղում։ Եվրոգավաթներում իր առաջին գոլը խփեց օգոստոսի 2-ին՝ Եվրոպայի Լիգայի Աբերդինի դեմ պատասխան խաղում։ Օգոստոսի 16-ին Կորկը խփեց Եվրոպայի Լիգայի որակավորման երրորդ փուլի Իստանբուլ Բաշակշեհիրի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։ Դեկտեմբերի 5-ին անգլիացին գոլ խփեց Լիվերպուլի դեմ խաղում, սակայն Բարնլին պարտվեց 3-1 հաշվով։ 2018-19 մրցաշրջանում Կորկը անցկացրեց 45 հանդիպում՝ դառնալով 3 գոլի և 2 գոլային փոխանցման հեղինակ։


== Միջազգային կարիերա ==
Կորկը ներկայացրել է Անգլիան բոլոր տարիքային երիտասարդական հավաքականներում։ Անգլիայի Մ19 հավաքականի կազմում նա մասնակցեց 2008 թվականի Եվրոպայի առաջնությանը, և Անգլիայի Մ21 հավաքականի կազմում մասնակցեց 2011 թվականի Եվրոպայի առաջնությանը։
2012 թվականի հուլիսի 2-ին Կորկը հրավիրվեց Մեծ Բրիտանիայի ազգային հավաքական՝ 2012 թվականի ամառային Օլիմպիական խաղերի համար։ Իր դեբյուտը նշեց հուլիսի 20-ին՝ Բրազիլիայի դեմ ընկերական խաղում։ Օլիմիական խաղերի ժամանակ նա մասնակցեց 3 խաղի, իսկ Մեծ Բրիտանիան դուրս մնաց քառորդ եզրափակչից։
2017 թվականի նոյեմբերի 7-ին Կորկը առաջին անգամ հրավիրվեց Անգլիայի ազգային հավաքական՝ Գերմանիայի և Բրազիլիայի դեմ խաղերի համար։ Իր դեբյուտը նշեց 2017 թվականի նոյեմբերի 10-ին՝ Գերմանիայի դեմ խաղում։


== Կարիերայի վիճակագրություն ==


=== Ակումբային վիճակագրություն ===
2019 թվականի դեկտեմբերի 2-ի դրությամբ


=== Միջազգային վիճակագրություն ===
2019 թվականի դեկտեմբերի 2-ի դրությամբ


== Նվաճումներ ==


=== Ակումբային ===
Սաութհեմպտոն

Չեմպիոնշիպ․ երկրորդ տեղ․ 2011–12


=== Անհատական ===
Սկանտորպ Յունայթեդի տարվա լավագույն ֆուտբոլիստ․ 2007–08


== Ծանոթագրություններ ==


== Արտաքին հղումներ ==
Կորկի պաշտոնական Տվիտերի էջը
Կորկի պաշտոնական Ինստագրամի էջը
Կորկը transfermarkt-ում
Կորկը soccerbase.com-ում
Կորկը WhoScored.com կայքում
Կորկը Բարնլիի պաշտոնական կայքում Archived 2018-09-23 at the Wayback Machine.
Կորկը Պրեմիեր Լիգայի պաշտոնական կայքում
Կորկը ՈՒԵՖԱ-ի պաշտոնական կայքում